**KULTŪROS IR MENO TARYBOS POSĖDŽIO**

**PROTOKOLAS**

 **2021-10-11 Nr. TAR1-182**

Posėdžio data: 2021 m. rugsėjo 29 d., 13:00-15:00 val.

Posėdžio vieta: Teams programėlė.

Posėdžio pirmininkas – dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, Kultūros ir meno tarybos pirmininkas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo (7 nariai iš 11):

1. Dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius, KMT (Kultūros ir meno tarybos) pirmininkas;
2. Daiva Molytė-Lukauskienė, Lietuvos rašytojų sąjungos Klaipėdos skyriaus narė, poetė;
3. Marius Tumšys, VšĮ „Projektas LT“ direktorius, režisierius;
4. Arvydas Cesiulis, Klaipėdos miesto mero pavaduotojas, Klaipėdos miesto savivaldybės tarybos, Kultūros, švietimo ir sporto komiteto narys;
5. Daiva Kšanienė, Klaipėdos kultūros magistrė, muzikologė;
6. Kristina Jokubavičienė, Klaipėdos kultūros magistrė, menotyrininkė;
7. Kristina Jakštė, Kultūros centro „Žvejų rūmai“ kultūrinės veiklos vadybininkė;
8. Romandas Žiubrys, režisierius;
9. Vladas Balsys, Lietuvos architektų sąjungos Klaipėdos skyriaus narys, architektas;
10. Neringa Poškutė, Lietuvos dailininkų sąjungos, Klaipėdos skyriaus pirmininkė.

Kiti dalyviai:

Eglė Deltuvaitė, Kultūros skyriaus vedėja;

**DARBOTVARKĖ:**

1. **Dėl likusių nepanaudotų lėšų paskirstymo lėšų atsisakius dviem sričių kultūros ir meno projektams (VšĮ ‚Klaipėdos publika“ projektas „Laivų paradas“ – 7200 Eur. Ir Klaipėdos apskrities viešosios Ievos Simonaitytės bibliotekos projektas „Jaunimo perspektyvų platforma –Noriu veikti“ – 4500 eur.)**
2. **Dėl Kultūros ir meno tarybos atstovų skyrimo į ekspertų atrankos komisiją.**
3. **Dėl Kultūros skyriaus vykdytos kultūros ir meno bendruomenės apklausos dėl kultūros ir meno projektų dalinio finansavimo konkurso tvarkos.**
4. **Dėl anoniminio KKKC darbuotojų skundo ir dalyvavimo Kultūros švietimo ir sporto komiteto posėdyje.**

**SVARSTYTA 1. Dėl likusių nepanaudotų lėšų paskirstymo lėšų atsisakius dviem sričių kultūros ir meno projektams (VšĮ ‚Klaipėdos publika“ projektas „Laivų paradas“ – 7200 Eur. Ir Klaipėdos apskrities viešosios Ievos Simonaitytės bibliotekos projektas „Jaunimo perspektyvų platforma –Noriu veikti“ – 4500 eur.)**

Kristina Skiotytė-Radienė pristatė, kad vadovaujantis Kultūros ir meno projektų finansavimo Klaipėdos miesto savivaldybės biudžeto lėšomis tvarkos aprašo 19 punktu likus nepanaudotų biudžeto asignavimų lėšos gali būti paskirtos kitiems tais metais dar nefinansuotiems projektams. Bei pristatė, kad du projektai VšĮ ‚Klaipėdos publika“ projektas „Laivų paradas“ – 7200 Eur. (Jūrinės kultūros ir edukacijos projektų sritis) ir Klaipėdos apskrities viešosios Ievos Simonaitytės bibliotekos projektas „Jaunimo perspektyvų platforma –Noriu veikti“ – 4500 eur (Bendruomeninių projektų sritis) atsisakė šiais metais įgyvendinti projektus. Kultūros skyrius siūlytų likusias nepanaudotas lėšas paskirti kitiems tose srityse esantiems dar nefinansuotiems projektams, kurie galėtų projektus įgyvendinti šiemet tokia apimtimi kaip suplanuota paraiškoje. Taip pat pateikė galimų finansuoti projektų suvestinę (pridedama).

 Jonas Genys pasiūlė KMT nariams teikti pastabas.

Vlabas Balsys pasiūlė finansavimą skirti pagal turimas lėšas, kad projektai dar būtų spėti įgyvendinti šiais metais, bei vadovautis Kultūros skyriaus parengta suvestine.

 Romandas Žiubrys iškėlė klausimą ar tikrai tikslinga finansuoti Klaipėdos dienraščio projektą skirta jūrinio laivyno 100-ečiui, tikintis, kad projektas bus įgyvendintas tokia apimtimi kaip paraiškoje. Kai spaudos kiekis turėjęs pasiekti skaitytojus per metus, būtų sutalpinta į likusius tris šių metų mėnesius.

 Eglė Deltuvaitė pažymėjo, kad pagal galiojantį teisinį reguliavimą pareiškėjai kurie būtų šiemet finansuoti, turėtų įgyvendinti projektą tokia apimtimi kaip suplanuota paraiškose, netgi ir gavę mažesnį nei planuota finansavimą.

 Neringa Poškutė pasiūlė ateityje tvarkos apraše numatyti alternatyvą, kad KMT likus nepanaudotų biudžeto asignavimų, tyrėtų teisę nuspręsti juos skirti ne tik dar nefinansuotų projektų finansavimui, bet ir kitiems svarbiems poreikiams Kultūros plėtros programoje.

 Romandas Žiubrys paklausė ar yra galimybė finansuoti kitų sričių projektus, ne tik tų kuriose projektai atsisakė lėšų.

 Kristina Skiotytė-Radienė pažymėjo, kad KMT turėtų turėti labai aiškius argumentus, kodėl vienoje ar kitoje srityje likus nefinansuotų projektų lėšos perkeliamos į kitą sritį.

 Jonas Genys suformulavo tezes balsavimui:

* Kas už tai, kad lėšos būtų skirtos tų sričių kuriose lėšų atisakyta projektams vadovaujantis surinktų balų skaičiumi.
* Kas už tai, kad būtų apklausti visi dar nefinansuoti projektai, visose srityse, ir tada priimamas sprendimas.

Visi KMT nariai pasisakė už antrąją alternatyvą.

**NUTARTA**:

1. **Siūlyti Kultūros skyriui apklausti visus 2021 m. dalinio finansavimo konkurse dalyvavusius ir praeinamajį balą surinkusius, bet finansavimo negavusius pareiškėjus, ar jie spėtų šiemet įgyvendinti projektą tokia apimtimi kaip suplanuota paraiškoje, ar jau yra įgyvendinę projektą ir galėtų lėšas kompensuoti tuomet pristatyti apklausos rezultatus KMT kitame posėdyje.**

 **SVARSTYTA 2. Dėl Kultūros ir meno tarybos atstovų skyrimo į ekspertų atrankos komisiją.**

Posėdžio pirmininkas priminė, kad pagal galiojantį teisinį reguliavimą KMT siūlo du atstovus į ekspertų atrankos komisiją ir paklausė KMT narių kokie būtų siūlymai.

 Arvydas Cesiulis pasiūlė Daivą Kšanienę.

 Daiva Kšanienė pažymėjo, kad atsisako dalyvauti atrankos komisijos darbe, nes siūlė keisti ekspertų atrankos aprašą, bei KMT ir ekspertų galios koreliaciją projektų vertinime, o tas nebuvo padaryta, siūlė numatyti dar vieną etapą, pokalbį su būsimu ekspertu.

 Eglė Deltuvaitė pažymėjo, kad dėl šio ir kitų profesorės siūlymų KMT dar nebalsavo, be to laukiama ir kitų KMT narių siūlymų. Be to Kultūros ir meno projektų dalinio finansavimo tvarkos pakeitimas susijęs su STT vykdyto tyrimo rekomendacijomis, kurios jau yra gautos, bei Savivaldybės vidaus kontrolės ir audito tarnybos rekomendacijomis dėl dalinio finansavimo paskirstymo, pastarųjų dar yra laukiama. Kaip bus gautos šios rekomendacijos bus galima kompleksiškai įvertinti galimus tvarkos pokyčius.

 Jonas Genys pasiūlė pakartotinai deleguoti Kristiną Jakštę į ekspertų atrankos komisiją ir paklausė kas galėtų būti kitas KMT atstovas.

 Arvydas Cesiulis pasiūlė Kristiną Jokubavičienė.

 Neringa Poškutė pasiūlė Vladą Balsį.

 Arvydas Cesiulis pastebėjo, kad Kristina Jokubavičienė ir Vladas Balsys atstovauja vizualiųjų menų sritį.

 Kristina Skiotytė-Radienė atkreipė dėmesį, kad svarbu užtikrinti, jog ekspertus atrenkantieji KMT nariai patys nebūtų paraiškų teikėjais, nes ekspertų atrankos grupė balsuoja už visą ekspertų atrankos sąrašą ir galimai galėtų kilti interesų konfliktas.

 Vyko balsavimas.

 **NUTARTA:**

1. **Į ekspertų atrankos komisiją siūlyti KMT narius Kristiną Jakštę ir Kristiną Jokubavičienė.**

 **SVARSTYTA 3.Dėl Kultūros skyriaus vykdytos kultūros ir meno bendruomenės apklausos dėl kultūros ir meno projektų dalinio finansavimo konkurso tvarkos.**

Eglė Deltuvaitė priminė, kad vasarą Kultūros skyrius vykdė kultūros ir meno bendruomenės apklausą dėl Kultūros ir meno projektų dalinio finansavimo tvarkos galimų pokyčių, ekspertų ir Kultūros ir meno tarybos funkcijų. Tačiau per visą vasarą sulaukta vos keliolika atsakymų, Todėl Kultūros skyrius prašytų paraginti bendruomenę sudalyvauti apklausoje.

  **SVARSTYTA 4. Dėl anoniminio KKKC darbuotojų skundo ir dalyvavimo Kultūros švietimo ir sporto komiteto posėdyje.**

Jonas Genys pažymėjo, kad gautas anoniminis KKKC darbuotojų skundas adresuotas merui, miesto tarybos nariams ir Kultūros ir meno tarybai dėl galimai patiriamo mobingo KKKC kolektyve.

 Taip pat yra gautas Kultūros švietimo ir sporto komiteto siūlymas Kultūros ir meno tarybai dalyvauti komiteto posėdyje, svarstant šį ir bendresnį biudžetinių kultūros įstaigų vadovų atrankos konkursų organizavimo tvarkos klausimus, pakvietė KMT narius pasisakyti.

 Arvydas Cesiulis pažymėjo, kad tokio tipo klausimai nėra Kultūros ir meno tarybos kompetencija.

 Jonas Genys pažymėjo, kad personalo valdymo, įstaigos vidaus mikroklimato gerinimo, galimo darbo kodekso pažeidimo klausimai ne KMT kompetencija, tačiau KKKC sėkminga veikla, ir šios įstaigos strategijos įgyvendinimas taip pat prisideda prie Klaipėdos kultūros politikos įgyvendinimo, bei pasiūlė klausimą pakreipti šia linkme.

 Vladas Balsys pasiūlė jungtis į bendrą posėdį su Kultūros švietimo ir sporto komitetu ir jame diskutuoti apie šiuos klausimus.

 Marius Tumšys pritarė dalyvavimui jungtiniame posėdyje. Jam kilo klausimas ir kokiu būdu apskritai yra formuojamos vadovus atrenkančios komisijos, kas nustato jų sudėti, kaip nusprendžiama kokių kompetencijų asmenys atrinks vadovus.

 Daiva Kšanienė pažymėjo, kad KMT negali nusišalinti nuo šių dalykų, kėlė klausimą kaip yra renkami vadovai, kokia vadovų atrinkimo tvarka.

 Kristina Jakštė pažymėjo, kad pritaria Jono Genio nuomonei, tai ne KMT kompetencija.

 Romandas Žiubrys pažymėjo, kad personalo valdymo klausimai ne KMT kompetencija, bet KMT negali likti nuošaly, pasiūlė prašyti Savivaldybės administracijos, kad kompetetingi specialistai atliktų tarnybinį patikrinimą.

 Eglė Deltuvaitė pažymėjo, kad administracijos specialistai jau atliko pirminį situacijos vertinimą, pasiūlė įstaigos vadovui nusisamdyti profesionalų darbo psichologą ir kartu su juo spręsti problemas.

 Neringa Poškutė pasiūlė pasikviesti KKKC vadovus į Kultūros ir meno tarybą pristatyti įstaigos veiklos strategiją.

 **NUTARTA: 4.**

1. **Pažymėti, kad personalo valdymo, darbo santykių reguliavimo ir darbo tvarkos organizavimo klausimai ne KMT kompetencija, bet dalyvauti bendrame Kultūros švietimo ir sporto komiteto posėdyje siekiant prisidėti strateginiais siūlymai dėl diskutuojamų klausimų.**

Posėdžio pirmininkas dr. Jonas Genys

Posėdžio sekretorė Kristina Skiotytė-Radienė